《折杨柳歌辞五首》
南北朝·佚名

上马不捉鞭，反折杨柳枝。
蹀座吹长笛，愁杀行客儿。

腹中愁不乐，愿作郎马鞭。
出入擐郎臂，蹀座郎膝边。

放马两泉泽，忘不著连羁。
担鞍逐马走，何见得马骑。

遥看孟津河，杨柳郁婆娑。
我是虏家儿，不解汉儿歌。

健儿须快马，快马须健儿。
跸跋黄尘下，然后别雄雌。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。